Uia oja
Uia oja on oja Sakala kõrgustiku lääneosas ja Soomaal, Viljandi maakonnas, Raudna jõe vasakpoolne lisajõgi. Oja pikkus on 14,6 km, valgla pindala 48 km², langus 30,5 m ja lang 2,1 m/km. Oja saab alguse 50 m kõrgusel Seruküla külas ja suubub 19,5 m kõrgusel Uia ja Sandra küla piiril vasakult poolt Raudna jõkke 19,8 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.